הקשר הרב דורי רשמים וחוויות: טקס יום השואה בבית ספר "מעלות משולם" רחובות
טקס יום השואה בבית ספר "מעלות משולם" רחובות
מסורת מרגשת בבית הספר "מעלות משולם", טקס הזיכרון לשואה בהשתתפות קבוצת הקשר הרב דורי, זאת השנה השלישית שבה סגן המנהל אופיר ביכלר אשר מוביל את התכנית בבית הספר והמורה למוזיקה מיכל זאבי עורכים טקס מרגש מאוד עם הסבות הסבים והנכדים. בטקס המכובד עלו ובאו הסבים עם הנכדים והקריאו קטעים מרגשים, סיפרו ושיתפו בסיפורים האישיים משפחתיים שלהם. מקהלת בית הספר בניצוחה של מיכל, בשירה מרגשת. תלמידי כתות ו' במופע תנועה מרשים.
מנהלת אגף החינוך הגב' אפרת צוקרמן כיבדה בנוכחותה ונשאה דברים בהם שיתפה את קורות משפחתה.
סבא חיים כותב כתגובה לטקס: "להנהלה ולכל העוסקים במלאכה בפרונט ומאחורי הקלעים - יישר כח!!! האירוע שמכל הבחינות אפשר לכנותו כפרויקט מורכב, נחל הצלחה הן בביצועו הפיזי והן מבחינה ערכית.
הייתה מורגשת הקפדה על הפרטים הקטנים וניהול ברמה גבוהה תוך שילוב של מוטיבים הקשורים ליום השואה".
סבתא חנה כתבה: "תודה למורה מיכל היקרה ולכל מי שלקח חלק בהכנות, לסבים ולסבתות שקראו ושיתפו אותנו בסיפור המשפחתי. לילדים ולילדות שרקדו, קראו, שרו וניגנו, יישר כח!!!"
פורסם על ידי לאה ב- 11:27:00